# Laura Escanes

Laura Escanes, jaiotzaz Laura Esques Espinosa (Bartzelona, Katalunia,1996ko apirilaren 13a) bartzelonar modeloa, poeta eta interneteko ospetsu (influencer) ezaguna da, batez ere Majorica bitxi-markarekin egindako lanagatik eta Bartzelonako 080-an eta New York Fashion Week delakoan Custo Barcelona markarako desfilatzeagatik. 2018an, lehen poema-liburua kaleratu zuen: Piel de letra.

## Biografia

Carles Escanes eta Anna Espinosaren alaba da. Albert izeneko neba txikia du. 2015. urtean Kazetaritzako unibertsitate-ikasketak hasi zituen, baina handik gutxira utzi egin zituen. 2018az geroztik,komunikazio-karrera ikasten ari da, urrutiko ereduan.

## Lan ibilbidea
### Interneteko ospetsu (influencer)

2012an Instagramen profila sortu zuen, aitak bidaietako argazkiak partekatzeko gomendatuta. Harrezkero, ospea izan zuen sare sozialean, eta milioi bat jarraitzaile baino gehiago zituen 2019ko abenduan eta 1,8 milioi 2023ko urtarrilean.

### Modelo

2015ean, Mallorcako Majorica bitxi-markarekin lankidetzan aritu zen Why Not publizitate-kanpainarako. 2016. urtean, 080 Bartzelonan desfilatu zuen Fashion Week, Custo Barcelona markarekin, eta urte horretan bertan New York Fashion Week desfilean hasi zen marka bererako.
2019ko azaroan, Ihesaren Aurkako Fundazioaren People in Red Galara gonbidatu zuten.
2022an, Escanesek Lifestyle saria irabazi zuen Ídolo sarien lehen galan.
Halaber, 2022an, Antena 3eko El desafío saiko lehiakide gisa fitxatuko zutela iragarri zuten, eta María Pombo lagunaren ondoren lehiaketan parte hartzen bigarren influencer-a izan zen.

## Bizitza pertsonala

Bi urteko harremana izan zuen Ferran Reñaga poker-jokalari profesionalarekin. Utzi eta gutxira, 2015ean, Risto Mejide telebistako pertsonalitatearekin hasi zuen harremana, bera baino 22 urte nagusiagoa. 2017ko maiatzaren 20an ezkondu ziren Mas Cabanyesen. 2019ko urriaren 2an alaba izan zuten, Roma. Banantzearen berri eman zuten 2022ko irailean.
2022tik harreman egonkorra du Alvaro de Luna kantariarekin.

## Lanak

* Escanes, Laura (2018). Piel de Letras. Editorial Aguilar argitaletxea. 176 or. ISBN 8403518854.

## Desfileak

* 2016: Barcelona Fashion Week, Custo Dalmau markarekin.
* 2016: New York Fashion Week, Custo Dalmau markarekin.

## Sariak eta aintzatespenak

* 2022an, Escanesek Lifestyle saria irabazi zuen Ídolo sarien lehen galan.

## Erreferentziak

* ↑ «¿Quién es Laura Escanes?» Semana.
* ↑ «Biografía de Laura Escanes» Love.
* ↑ «Laura Escanes acaba de publicar un libro de poesía... y las redes se están cachondeando de sus "poemas"» Huffington Post.
* 1 2 3 «Todo lo que no sabes de Laura Escanes» Marie Claire.
* ↑ «Laura Escanes, 'feliz' por retomar un ilusionante proyecto» ¡Hola! 1 de noviembre de 2018.
* ↑ Majorica Why Not. 10 de octubre de 2015.
* ↑ «Laura Escanes debuta en la New York Fashion Week y da rienda suelta a su amor con Risto Mejide bajo la nieve» Antena 3 17 de febrero de 2016.
* ↑ «Laura Escanes coincide con la ex de Risto Mejide en la Gala People in Red» Europa Press 19 de noviembre de 2019.
* 1 2 Laura Escanes emocionada después de la primera gala de los Premios Ídolo. .
* ↑ «Risto Mejide presenta a su nueva novia, de 19 años, en Instagram» La Vanguardia 24 de julio de 2015.
* ↑ «Las primeras imágenes de la divertida boda de Risto Mejide y Laura Escanes» ¡Hola! 22 de mayo de 2017.
* ↑ «Laura Escanes da a luz a su primera hija, Roma» El Español 3 de octubre de 2019.
* ↑ Risto Mejide y Laura Escanes anuncian su separación tras siete años de relación. .

## Kanpo estekak

* Laura Escanes Internet Movie Databasen (ingelesez).
* Datuak: Q77296363